
visuomenės sveikatos biuro direktoriaus

VILNIAUS MIESTO SAVIVALDYBĖS VISUOMENĖS SVEIKATOS BIURO 
VAIKŲ IR JAUNIMO SVEIKATOS PRIEŽIŪROS SKYRIAUS 
VISUOMENĖS SVEIKATOS KOORDINATORIAUS
PAREIGYBĖS APRAŠYMAS

I SKYRIUS
PAREIGYBĖ

1. Vilniaus miesto savivaldybės visuomenės sveikatos biuro (toliau – Biuras) Vaikų ir jaunimo sveikatos priežiūros skyriaus (toliau – Skyrius) visuomenės sveikatos koordinatoriaus (toliau – darbuotojas) pareigybė priskiriama skyrių vedėjų, jų pavaduotojų ir koordinatorių (turintys pavaldžių asmenų) grupei.
2. Pareigybės lygis – A2.
3. Pareigybės pavaldumas – šias pareigas einantis darbuotojas yra tiesiogiai pavaldus Skyriaus pavaduotojui.

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialiuosius reikalavimus:
4.1. [bookmark: part_9caa15e4eac649a4a69f12577c9a3dda]atitikti išsilavinimo ir profesinės kompetencijos reikalavimus, nustatytus Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų apraše, patvirtintame Lietuvos Respublikos sveikatos apsaugos ministro 2007 m. rugpjūčio 1 d. įsakymu Nr. V-630 „Dėl Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“; 
4.2. mokėti valdyti, kaupti, sisteminti, apibendrinti informaciją ir ją panaudoti rengdamas išvadas ir pasiūlymus, gebėti analizuoti didelės apimties informaciją, nustatyti loginius priežastinius ryšius, apibrėžti sudėtingas problemas ir vertinti jų sprendimo alternatyvas, mokėti savarankiškai planuoti ir organizuoti savo veiklą. 
4.3. turėti ne mažesnę nei 1 (vienų) metų darbo patirtį sveikatos priežiūros srityje; 
4.4. būti susipažinus ir mokėti taikyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reikalingus pareigybės funkcijoms atlikti; 
4.5. mokėti anglų kalbą pažengusio vartotojo lygmens B1 lygiu pagal Bendrųjų Europos kalbų metmenų kalbos mokėjimo lygių sistemą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas atlieka šias funkcijas: 
5.1. [bookmark: part_effd260223a04500ab574e8d0485660c][bookmark: _Hlk52290717] koordinuoja ir pagal poreikį įgyvendina visuomenės sveikatos priežiūros paslaugų teikimą priskirtose Vilniaus miesto ugdymo įstaigose (toliau – Įstaiga), vadovaudamasis Visuomenės sveikatos priežiūros organizavimo mokykloje tvarkos aprašu, patvirtintu Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl Visuomenės sveikatos priežiūros organizavimo mokykloje tvarkos aprašo patvirtinimo“;
5.2. koordinuoja ir organizuoja priskirtų visuomenės sveikatos specialistų, vykdančių sveikatos priežiūrą mokykloje, ir visuomenės sveikatos specialistų, vykdančių visuomenės sveikatos stiprinimą atliekamas funkcijas ir veiklas;
5.3. sprendžia visuomenės sveikatos klausimus priskirtose Įstaigose;
5.4. planuoja ir prižiūri sveikatos stiprinimo, prevencijos, priežiūros, konsultavimo veiklas ir užduočių vykdymą;
5.5. teikia informaciją apie visuomenės sveikatos priežiūros veiklas; 
5.6. padeda organizuoti priskirtų Įstaigų vaikų sveikatos stiprinimo ir Įstaigų aplinkos sveikatinimo priemonių įgyvendinimą, pagal kompetenciją jas įgyvendina; 
5.7.  konsultuoja priskirtų Įstaigų bendruomenių narius dėl vaikų sveikatos stiprinimo; 
5.8.  kaupia, sistemina informaciją apie įgyvendintas veiklas, vertina ir teikia siūlymus dėl veiklos kokybės gerinimo; 
5.9. rengia informacinę ir metodinę medžiagą, organizuoja ir prižiūri sveikatos ugdymo veiklas priskirtose Įstaigose; 
5.10. teikia informaciją Skyriaus vedėjui, Skyriaus vedėjo pavaduotojui apie iškylančias problemas ir siūlymus dėl visuomenės sveikatos priežiūros paslaugų plėtros ar organizavimo tobulinimo, darbuotojų darbo organizavimo, kompetencijos tobulinimo;  
5.11. dalyvauja rengiant su Skyriaus veikla susijusių teisės aktų projektus, teikia pastabas, pasiūlymus dėl jų tobulinimo;  
5.12. pagal Skyriaus kompetenciją dalyvauja rengiant ir įgyvendinant projektus, finansuojamus Europos Sąjungos struktūrinių fondų, kitų nacionalinių ir tarptautinių programų bei savivaldybės biudžeto lėšomis, bei kitus Biure vykdomus su sveikatos priežiūra susijusius projektus; 
5.13. pagal Skyriaus kompetenciją rengia sutarčių projektus ir vykdo sutarčių įgyvendinimo priežiūrą;  
5.14. rengia su Skyriaus veikla susijusias ataskaitas, kitus dokumentus, teikia juos kitoms institucijoms, įstaigoms, organizacijoms, atsako už teisingų duomenų teikimą laiku;    
5.15.  organizuoja naujų Skyriaus darbuotojų adaptaciją ir įvedimą; 
5.16. koordinuoja ir prižiūri Vaikų sveikatos stebėsenos informacinę sistemą, jos duomenis, naujų ugdymo įstaigų prijungimą bei prisijungimus darbuotojui;
5.17. įgyvendina valstybines visuomenės sveikatos priežiūros strategijas, programas ir prioritetus; 
5.18. pagal poreikį rengia techninių specifikacijų ir kitų dokumentų projektus, reikalingus viešųjų pirkimų vykdymui, vykdo rinkos tyrimus;
5.19.  atstovauja Biuro interesams kitose įstaigose ir organizacijose, viešuose renginiuose, bendradarbiauja su partneriais, rėmėjais ir kitais suinteresuotais fiziniais ar juridiniais asmenimis;
5.20. nustato pareigybei pavaldžių darbuotojų metinius lūkesčius, atlieka jų įgyvendinimo priežiūrą, vertina įgyvendinimą ir teikia siūlymus;
5.21. teikia pasiūlymus rengiant Skyriaus darbuotojų pareigybių aprašymus ir inicijuoja jų pakeitimus, papildymus;  
5.22. pagal Skyriaus kompetenciją padeda nagrinėti piliečių skundus ir prašymus; 
5.23. kuruoja ir organizuoja studentų praktiką Biure;
5.24. koordinuoja ir prižiūri informacinę sistemą „Sveikatingumo pasas“, jos duomenis, naujų darbuotojų prijungimą ir išeinančių darbuotojų atjungimą nuo šios sistemos;
5.25. Biuro direktoriaus ar Skyriaus vedėjo pavedimu pavaduoja kitus Skyriaus darbuotojus jų atostogų, ligos, kvalifikacijos tobulinimo, komandiruotės metu ar jų nesant kitais teisės aktų nustatytais atvejais;
5.26. pagal kompetenciją atlieka kitas Lietuvos Respublikos įstatymais ir kitais teisės aktais, Biuro vidaus teisės aktais nustatytas funkcijas, Biuro direktoriaus ir pavaduotojo, Skyriaus vedėjo ir Skyriaus pavaduotojo pavestas užduotis.
_______________________

Su pareigybės aprašymu susipažinau: 
___________________
(Parašas)
______________________________
(Vardas, pavardė)
_________________________ 

